L 151/70
MT
Il-Ġurnal Uffiċjali tal-Unjoni Ewropea
2.6.2022
(14)
Meta ttieħed kont tal-metodi ta’ applikazzjoni tal-prodott bijoċidali u tal-informazzjoni disponibbli mill-korp ta’ evalwazzjoni, ma ġew identifikati l-ebda miżuri tekniċi jew organizzazzjonali bħal dawn, la fl-applikazzjoni għallawtorizzazzjoni tal-prodott bijoċidali u lanqas matul l-evalwazzjoni ta’ dik l-applikazzjoni.
(15)
Għalhekk, il-Kummissjoni tqis li l-prodott bijoċidali jissodisfa l-kriterju stabbilit fil-punt (b)(iii) tal-Artikolu 19(1) tarRegolament (UE) Nru 528/2012, diment li l-kundizzjoni li ġejja dwar l-użu tiegħu tkun inkluża fl-awtorizzazzjoni u fuq it-tikketta tal-prodott bijoċidali: “L-ilbies ta’ ingwanti protettivi reżistenti għall-kimiċi, li jissodisfa r-rekwiżiti talIstandard Ewropew EN 374 (il-materjal tal-ingwanti għandu jiġi speċifikat mid-detentur tal-awtorizzazzjoni fl-informazzjoni tal-prodott) u coverall li tkun mill-inqas tat-tip-6 kif speċifikat fl-Istandard Ewropew EN 13034, huwa meħtieġ għall-applikazzjoni permezz tat-tgħaddis manwali u tal-isprejjar awtomatizzat, l-ilbies ta’ ingwanti protettivi reżistenti għall-kimiċi li jissodisfaw ir-rekwiżiti tal-Istandard Ewropew EN 374 (il-materjal tal-ingwanti għandu jiġi speċifikat mid-detentur tal-awtorizzazzjoni fl-informazzjoni tal-prodott) huwa meħtieġ għallapplikazzjoni tat-tgħaddis awtomatizzat, u l-ilbies ta’ ingwanti reżistenti għall-kimiċi li jissodisfaw ir-rekwiżiti talIstandard Ewropew EN 374 (il-materjal tal-ingwanti għandu jiġi speċifikat mid-detentur tal-awtorizzazzjoni fl-informazzjoni tal-prodott) huwa meħtieġ għall-ipproċessar manwali sussegwenti tal-injam ippreparat li jkun għadu kif ġie trattat.
Dan huwa mingħajr preġudizzju għall-applikazzjoni mill-impjegaturi tad-Direttiva tal-Kunsill 98/24/KE u ta’ leġiżlazzjoni oħra tal-Unjoni fil-qasam tas-saħħa u s-sikurezza fuq il-post tax-xogħol ”.
(16)
Madankollu, jekk l-applikant għall-awtorizzazzjoni jidentifika miżuri tekniċi jew organizzazzjonali effettivi u l-awtorità awtorizzanti taqbel li tali miżuri jwasslu għal livell ekwivalenti jew ogħla ta’ tnaqqis tal-esponiment, jew l-awtorità awtorizzanti nnifisha tidentifika l-miżuri li jwasslu għal-livell ekwivalenti jew ogħla ta’ tnaqqis talesponiment, jenħtieġ li dawk il-miżuri jissostitwixxu l-ilbies ta’ tagħmir protettiv personali u jenħtieġ li jiġu speċifikati fl-awtorizzazzjoni u fuq it-tikketta tal-prodott bijoċidali.
(17)
Fil-15 ta’ Frar 2021, il-Kummissjoni tat lill-applikant l-opportunità li jipprovdi kummenti bil-miktub f’konformità mal-Artikolu 36(2) tar-Regolament (UE) Nru 528/2012.
L-applikant ma pprovdiex kummenti.
(18)
Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Prodotti Bijoċidali,
ADOTTAT DIN ID-DEĊIŻJONI:
Artikolu 1 Il-prodott bijoċidali identifikat bin-numru tal-każ BC-XP022475-16 fir-Reġistru għall-Prodotti Bijoċidali jissodisfa l-kundizzjoni stipulata fil-punt (b)(iii) tal-Artikolu 19(1), tar-Regolament (UE) Nru 528/2012 diment li l-kundizzjoni li ġejja dwar l-użu tiegħu tkun inkluża fl-awtorizzazzjoni u fuq it-tikketta tal-prodott bijoċidali: “L-ilbies ta’ ingwanti protettivi reżistenti għall-kimiċi, li jissodisfa r-rekwiżiti tal-Istandard Ewropew EN 374 (il-materjal tal-ingwanti għandu jiġi speċifikat mid-detentur tal-awtorizzazzjoni fl-informazzjoni tal-prodott) u coverall li tkun mill-inqas tat-tip-6 kif speċifikat fl-Istandard Ewropew EN 13034, huwa meħtieġ għall-applikazzjoni permezz tat-tgħaddis manwali u tal-isprejjar awtomatizzat, l-ilbies ta’ tagħmir protettiv personali li jikkonsisti minn ingwanti protettivi reżistenti għall-kimiċi li jissodisfaw ir-rekwiżiti tal-Istandard Ewropew EN 374 (il-materjal tal-ingwanti għandu jiġi speċifikat mid-detentur talawtorizzazzjoni fl-informazzjoni tal-prodott) huwa meħtieġ għall-applikazzjoni tat-tgħaddis awtomatizzat, u l-ilbies ta’ ingwanti reżistenti għall-kimiċi (il-materjal tal-ingwanti għandu jiġi speċifikat mid-detentur tal-awtorizzazzjoni fl-informazzjoni tal-prodott) li jissodisfaw ir-rekwiżiti tal-Istandard Ewropew EN 374 huwa meħtieġ għall-ipproċessar manwali sussegwenti tal-injam ippreparat li jkun għadu kif ġie trattat.
Dan huwa mingħajr preġudizzju għall-applikazzjoni tad-Direttiva tal-Kunsill 98/24/KE u ta’ leġiżlazzjoni oħra tal-Unjoni fil-qasam tas-saħħa u s-sikurezza fuq il-post tax-xogħol mill-impjegaturi.”
Madankollu, fejn l-applikant għall-awtorizzazzjoni jidentifika miżuri tekniċi jew organizzazzjonali u l-awtorità awtorizzanti taqbel li tali miżuri jiksbu livell ta’ tnaqqis tal-esponiment ekwivalenti jew ogħla mit-tnaqqis miksub bl-ilbies tat-tagħmir protettiv imsemmi fl-ewwel paragrafu, jew l-awtorità awtorizzanti nnifisha tidentifika tali miżuri li jwasslu għal-livell ekwivalenti jew ogħla ta’ tnaqqis tal-esponiment, dawk il-miżuri għandhom jintużaw minflok dak l-ilbies ta’ tagħmir protettiv personali u għandhom jiġu speċifikati fl-awtorizzazzjoni u fuq it-tikketta tal-prodott bijoċidali.
F’dak il-każ l-obbligu li tiġi inkluża l-kundizzjoni dwar l-użu tal-prodott bijoċidali stabbilit fl-ewwel paragrafu ma għandux japplika.